Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ĉu sekularismo estas kongrua kun Islamo?
#000004
Tiu ĉi artikolo de Samee Alhwash [en] estis origine publikigita en The Battelground [en] kaj estis republikigita en Global Voices kadre de interkonsento pri partumo de enhavo.
#000006
Mi scias per la socia amaskomunikila kampanjo celanta bojkoti francajn produktojn kaj per konversacioj kun amikoj, ke islamanoj havas malsamajn sentojn pri la lastatempaj terorismaj atakoj en Vieno kaj Nico.
#000007
Dum ili kondamnas la perforton, ie tamen estas ankaŭ la sento, ke tio atendeblas. Ĉi tiu malakordo esprimiĝas jene:
#000008
“Ni ne toleras mortigon kaj tiuj, kiuj mortigas, havas nenion komunan kun Islamo. Sed se provokoj kaŝvestiĝas kiel sinesprimlibereco (ekzemple Charlie Hebdo), tiam reago atendeblas.”
#000009
“Kial nur atakoj de islamanoj estas markitaj kiel “terorismo”? Kial franca sekularismo (Laïcité/laikeco) aplikiĝas nur al islamanoj? Kial estas malpermesite pridubi la Holokaŭston sed akcepteblas kritiki la plej sanktajn elementojn de Islamo?”
#000010
Kompreneble iuj islamaj voĉoj klare denuncas ĉi tiun konfuzon inter sekularismo, libera sinesprimado kaj civilaj liberecoj. Sed ĉi tiu nedecideco vaste etendiĝis. Ĝi ŝajnas veni de sentoj de malhelpo esprimitaj en la lingvo de la nuntempa politika Islamo.
#000011
De kie venas ĉi tiu raciigo de perforto? Ĉu tio estas vere denaska kvalito de Islamo kiu igas religion nerevokeble malkongrua kun la ĉefaj aspektoj de demokratio kaj precipe sinesprimlibereco kaj sekularismo?
#000012
Ĉi tiuj estas gravaj demandoj, ĉar terorismaj atakoj produktas traŭmaton, kiu elvokas samreakciajn diskutojn en eŭropaj socioj, starigante demandojn pri kultura diverseco, integriĝo kaj asimilado.
#000013
Ĉio, kio similas al ekskuzo por terorismo, riskas provizi ekstremdekstrajn grupojn per politika gajno kaj doni stereotipan imagon de la Islamo kiel malmoderna kaj perforta.
#000014
La protestoj estis tolerataj de subpremaj reĝimoj, kiuj alimaniere kondamnus iun ajn formon de protesto. La manifestacioj estis la solaj tiaspecaj ĝis la araba printempo en 2010.
#000016
Pensante pri ili nun, mi ne povas ne demandi, kial aliaj okazaĵoj ne estigis la saman proteston de islamanoj.
#000017
La mortigo de rohinĝaj islamanoj estis kondamnita, sed ĝi ne generis la saman publikan indignon. Nek rilate al la ujguraj tendaroj en Ĉinio.
#000018
En 2012, eĉ disvastiĝis filmeto en YouTube, unu el multaj, kie aro da siriaj registaraj maliculoj per armila forto devigis kontraŭregistaran aktivulon surgenuiĝi sur la portreto de Bashar al-Assad anstataŭ sur la sajjāda [en] (islama preĝtapiŝo).
#000019
Maliculo kriis al li: “Preĝu al via dio, Baŝar!” Vere, la agoj de la siria reĝimo altiris ĝihadistojn el la tuta mondo. Sed ĉi tio ne estigis publikajn protestojn ĉe siriaj ambasadejoj kiel faris la danaj karikaturoj.
#000020
Ne tiom temas pri tio ke Islamo kaj sinesprimlibereco estas malkongruaj. Kontraŭe, Islamo fariĝis nesekura identeco ĉiam subfosata de kritikoj de kristanoj aŭ de ateistoj, sed ĉiam koloniismaj, en Okcidento.
#000022
Islamanoj aliĝantaj al moderaj skoloj, kaj ne-praktikantaj islamanoj, partumas ĉi tiun senton kun konservemaj elementoj ene de Islamo. Eĉ sekularecaj naciistoj rigardas okcidentajn kritikojn de Islamo kiel atakon kontraŭ sia propra kulturo.
#000023
Ĉu ili estas islamaj aŭ naciismaj, plej multaj homoj en MENA-landoj [eo] estas malriĉaj, malkleraj kaj ne havas politikan reprezentadon. Longdaŭra stagnado igas ilin pli sentemaj al detruaj rakontoj, kiuj instigas identecan politikon kaj pligravigas sociajn problemojn. La sukceso de Eŭropo ne estas rigardata kiel rezulto de humanisma filozofio kaj sanga batalo kontraŭ naciismo kiel dum la Dua mondmilito. Por multaj islamanoj, sekularismo estas nur okcidenta kolonia plano por forigi islaman kulturon kaj islaman identecon [en].
#000024
Multaj homoj en Mezoriento kaj Nord-Afriko nur vidas kristanan imperian Eŭropon kaj implikiĝas en siaj propraj hereditaj koloniaj traŭmatoj. Demagogoj, reĝoj kaj diktatoroj en la islama mondo plifortigas ĉi tiun rakonton por pravigi sian ekzistadon. Ĉi tio nutras dividigan, naciisman identecan politikon, kiu neas iujn ajn pozitivajn interkulturajn rilatojn kun Eŭropo.
#000025
La problemo fariĝas eĉ pli kompleksa ene de Eŭropo, ĉar enmigrintaj komunumoj troviĝas en fremda kaj ofte rasisma medio. Ili alfrontas ĝin adoptante supraĵajn kaj dogmajn versiojn de politika Islamo.
#000026
Koloniismo pligravigis la sociajn problemojn, kiujn islamaj socioj jam havis. Ĝi ne kreis ilin. Ni estis malegalaj, hierarkiaj kaj sektecaj, eĉ antaŭ la eŭropa koloniigo kaj la Otomana Imperio. Eŭropa koloniismo simple fortigis la ekzistantajn hierarkiajn politikajn strukturojn kaj uzis sektismon por dividi kaj regi. La diktaturoj, sub kiuj ni plu suferadas hodiaŭ, estas daŭrigo de tiuj strukturoj. Tio signifas, ke ni mem gvidu intelektan revolucion, kiu malebligas al demagogoj uzi niajn plej malbonajn instinktojn kontraŭ ni mem. Tio signifas, ke ni devas esti memkritikaj pri ĉio, inkluzive de fundamenta reformo de niaj identeco kaj religio.
#000027
Mi ne diras, ke komunumoj, kiuj suferis sub koloniismo, nur forgesu pri la pasinteco kaj plu iru. Male, ni bezonas vidi la heredaĵon de koloniismo kiel grandan parton de la problemo, sed ne la solan. Koloniismo kaŭzis profundajn cikatrojn al la psikologio kaj politiko de MENA-kulturoj, kiuj ne resaniĝis. La rasismo, kiun spertas enmigrintoj el Mezoriento kaj Nordafriko, nur plifortigas tion.
#000028
Tial la legitima sento esti viktimigita de koloniismo ne devas esti aplikata al ĉiu socia malsano.
#000029
Aliflanke, pro la historio de koloniismo, Eŭropo havas la respondecon krei politike ĝustan publikan diskurson, respekteman al islamanoj, celante faciligi ilian integriĝon, kiel egaluloj. Ĉi tio devas koincidi kun subtenaj iniciatoj eksterlande, en internacia disvolva kaj sekureca politikoj. Kaj siavice, estas la respondeco de islamaj komunumoj kompreni, ke ne ekzistas alternativo al la reformado de la hodiaŭa politika islamisma diskurso.
#000030
Moderaj voĉoj ene de Islamo devas klarigi, ke nenio estas sankta en demokratio, kaj ke ni devas malakcepti politikan perforton.
#000031
Por komenci ĉi tiun reformon, islamaj komunumoj devas serĉi nenie krom en sia propra historio mesaĝojn de toleremo, racio kaj plej grave komunajn valorojn kun Eŭropo.
#000032
En nia historio multaj akademianoj, filozofoj kaj eĉ militestroj atestas pri la riĉa potencialo de islama kulturo kaj pri ĝia toleremo pri libera parolo.
#000033
Ĉi tiu [Al-Maari] estis filozofo, kiu vivis dum la Abasida Kaliflando antaŭ pli ol 1 000 jaroj. Li estis nek senkapigita, nek akuzita. Male, oni laŭdis lin kiel unu el la grandaj arabaj filozofoj kaj poetoj.
#000036
Statuo omaĝe al Al-Maari staris en lia hejmurbo en Sirio nur ĝis 2013, por poste esti detruita de la Al Nusra Fronto [en], branĉo de Al-Kaida.
#000037
Pri la problemo de malakordeco kun sekularismo, la disvolviĝo de la Muʿtazila skolo [en] aperigas similecojn kun renesanca humanismo [en], el kiu fontis sekulara humanismo.
#000038
La Muʿtazila movado ekestis sekvante la tradukadon kaj interpretadon de aristotela metafiziko kaj novplatonismo. Ĝi malakceptis la ideon, kiu ĉefe regas en sunaismaj kaj ŝijaismaj doktrinoj, ke la Korano estas “nekreita”, argumentante, ke la mondo povas esti klarigata per racia pensado kune kun la sanktaj libroj. Ĝi ne estas tute sekulareca kiel ni komprenas tion hodiaŭ, ĉar ĝi ne apartigas ŝtaton de religio. Sed ĝi malfermas la pordon al kritika kaj scienca pensado, eble malfermante la vojon al sekularismo.
#000039
Sekularismo kongruas kun Islamo. Ĝi simple ne kongruas kun la nuna versio de politika Islamo.
#000040
Sekularismo ankaŭ bezonas reformon, ĉar ĝi ofte estis uzata por diskriminacii kontraŭ malplimultoj, kies religiemo multe diferencas de la kredo, kiun ĝi supozeble devis limigi.
#000041
The Bridge prezentas personajn eseojn, komentariojn kaj kreivan ne-fikcion, kiuj prilumas diferencojn en percepto inter loka kaj internacia raportado de novaĵ-eventoj, el la unika perspektivo de membroj de la komunumo de Global Voices. Vidpunktoj esprimitaj ne nepre reprezentas la opinion de la komunumo entute. % context_listing_link%
#000042
Arto kaj kulturoCivitanaj komunikilojEn- kaj elmigradoEtno kaj rasoHistorioHomaj rajtojIdeojInternaciaj rilatojInterreta aktivismoKomunikiloj kaj ĵurnalismoParolliberecoPolitikoProtestoRegadoReligioThe Bridge
#000043
La hiĝabo ĉe televido en Alĝerio: Fino de ĉio franca
#000046
Meksika kolektivo kiu piratas librojn por kundividi kulturon alfrontas blokadojn
#000050
Aboni komentojn de ĉi tiu artikolo per retpoŝto
#000052
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000053
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000054
Speciala danko al niaj multaj subtenantoj
#000055
Bonvolu subteni nian gravan laboron
#000056